হুসাইনির গল্পতে বিভিন্নরূপেই প্রমাণিত হয় যে এটা আফগানিস্তানে যুক্তরাষ্ট্রের আগ্রাসনের এক অফিসিয়াল বর্ণনা। গীতিময় অলঙ্কারে এক গদ্য তিনি গেঁথেছেন যেখানে দেখা যায় মরিয়ম ও লায়লা চরিত্র দু’টি তাদের নির্যাতনকারী স্বামীর হাত থেকে পালানোর পরিকল্পনা করে যা তালেবানদের উত্থানের কারণে বাঁধাগ্রস্ত হয়। “দ্য কাইট রানার” উপন্যাসের সঙ্গে পরিচিত পাঠকরা সহজেই এর পরের ঘটনাবলি আঁচ করতে পারবেন: নারীদের প্রহার করা, নির্যাতন করা এবং অবস্থা সবচেয়ে করুণ হয় যখন তালেবানদের দ্বারা ওই নারীদেরকে জনসম্মুখে হত্যা করা হয়। হ্যাঁ, তারা অবশেষে মার্কিন সামরিক বাহিনী দ্বারা নিরাপত্তা পেয়েছে এবং আফগানরাও তাদের শহরে ফিরে এসেছে যেখানে এখন শান্তি প্রতিষ্ঠিত হয়েছে। এক্ষেত্রে রিচার্ড অ্যাটেনবরো’র সিনেমা ‘গান্ধী’ (১৯৮২) সম্পর্কে সালমান রুশদীর তীব্র সমালোচনার প্রসঙ্গ এনে বলা যায়, এটা সত্য আর রাজনৈতিক গভীরতার ফাঁদে পড়া ভুলের মাশুল।